Peter Bagge

Peter Bagge (født 11. desember 1957 i Peekskill i delstaten New York) er en amerikansk tegneserietegner som har skapt serier som Buddy Bradley, Hate, Neat Stuff, Martini Baton, og Sweatshop. Hans serier består ofte av svart humor og overdrevet tegninger for å dramatisere de reduserte forventningene til den amerikanske middelklasseungdommen. I senere år har Bagge konsentrert seg mer om å uttrykke sine libertinsk-politiske syn i politiske og sosiale kommentarer i serieform. 
Bagges tegnestil er lett å kjenne igjen, bestående av elastisk, kinetisk kunstferdig stil som er et produkt av hans kjærlighet til 1940-tallets tegnefilmer fra Warner Brothers, særlig de regissert av Bob Clampett. Bagge har uttalt at han «alltid har ønsket å fange inn en følelse av bevegelse og overdrivelser i et statisk format. I retrospekt høres dette som et fåfengt førsøk, men jeg tror jeg har dratt det opp bedre enn jeg noen gang trodde var mulig.»


== Liv og karriere ==

Bagge er del av en familie på fem barn og vokste opp i forstaden til storbyen New York City. Bagges far var militær og Bagge har snakket om hvordan hans katolske hjem var scene for «en rekke drukne strider om penger. Vi var nabolagets rare utskudd. Jeg kunne ikke komme meg vekk fort nok.» Etter å ha flyttet til New York på midten av 1970-tallet gikk Bagge for en kort tid på School of Visual Arts før han hoppet av for å kunne jobbe med et pønkemagasin.
Andre tegnere som var tilknyttet det samme magasinet var John Holmstrom, Ken Weiner, og Bruce Carleton; og Bagge tegnet serier sammen med dem, og det samme gjorde J.D. King og Kaz. I løpet av denne perioden knyttet de unge serietegnerne til seg «nyttige råd» fra den mer etablerte tegneren Art Spiegelman.Da bladet Punk gikk inn i 1980 fikk Bagge trykt serier i det pornografiske bladet Screw. Bagge og Holstrom utga sammen heftet Comical Funnies som Bagge sendte kopier av til undergrunnstegneserienes kanskje mest kjente navn, Robert Crumb. Denne likte serien og publiserte noen av Bagges serier i et hefte han selv redigerte, antologien Weidro. Bagge og Crumb gikk godt sammen, og i 1983 overlot Crumb redaktørstillingen til Bagge. Han redigerte magasinet i tre år, og en «gjesteutgave»" i 1989.
Fra 1985 kom Bagge i kontakt med den alternative utgiveren Fantagraphics for å få utgitt sin første solohefte, Neat Stuff, en vilt blanding som introduserte seriefigurer som «Girly-Girl», «Junior», «Studs Kirby», «The Bradleys», og «Buddy Bradley». Det kom flere utgivelser av dette heftet fram til 1989. 
Hate (1990–1998) er kanskje Bagges mest kjente serie og var populær blant de ungdommene som også likte grunge-rock, kanskje for at serien drev satire med deres egen kultur. Etter at Hate ble avsluttet som eget hefte fortsatte Bagge å produsere årlige utgivelser av Hate fram til 2007.
Sweatshop, publisert av DC Comics i 2003, ble produsert, i motsetningen til de tidlige utgavene av Hate, ved hjelp av en gruppe tegnere. Sweatshop handlet ironisk nok om en serietegner som gjorde det stort, men heftet solgte ikke bra og ble avsluttet etter seks utgivelser. I 2002 gjorde Bagge sin egen versjon av Spider-Man for Marvel Comics. Han fulgte den opp med egen serie om Hulk kalt for «The Incorrigible Hulk». Serien ble fullført, men aldri gitt ut da Marvel skiftet ledelse. Hulk kom derimot ut lagt senere i august 2009 i serien Strange Tales.
I tiden 2005–2007 tegnet Bagge på tittelen Apocalypse Nerd, en serie utgitt av Dark Horse Comics og handlet om to gjennomsnittlige, urbane menn i tiden etter et kjernefysisk angrep på vestkysten av Stillehavet. Tittelen kom i seks hefter og ble fullført i 2007.
Fra februar 2009 har det populærvitenskapelige og teknologimagasinet Discover trykket Bagges serie «History of Science» som fokuserer på nøkkelfigurer og viktige hendelser fra vitenskapens historie. Han har også fått trykket artikler, illustrasjoner og tegneserier i ulike blader og nettsteder som suck.com, det libertinske magasinet Reason, humorbladet MAD, og Weekly World News.
I 2014 besøkte han Oslo Comics Expo.


=== Privat ===
Bagge lever i dag i Seattle med sin hustru og datter. På fritiden spiller han trommer, gitar og synger i bandet «The Action Suits». Andre medlemmer i gruppa er Eric Reynolds, Andy Schmidt, og produsenten Steve Fisk.


== Bibliografi ==


=== Tegneseriebøker ===
Neat Stuff (Fantagraphics, 1985–1989) #1-15
Hate (Fantagraphics, 1990–1998) #1-30
The Bradleys (Fantagraphics, 1999–2000) #1–6 — fortellinger om familien Bradleys fra Neat Stuff og andre steder
Junior and Friends (Fantagraphics, 2000–2001) #1–6 — ikke-Bradley serier fra Neat Stuff og andre steder
Hate Annual (Fantagraphics, 2001–2007) #1-7
Sweatshop (DC, 2003) #1–6
Apocalypse Nerd (Dark Horse, 2005–2007) #1–6


=== Samlede utgaver ===
The Bradleys (Fantagraphics, 1992, ISBN 1-56097-576-8) — samler serier fra Neat Stuff
Hey, Buddy! (Fantagraphics, 1993, ISBN 1-56097-113-4) — samler Hate #1–5
Buddy the Dreamer (Fantagraphics, 1994, ISBN 1-56097-154-1) — samler Hate #6–10
Fun with Buddy + Lisa: Volume III of the Complete Buddy Bradley Stories from Hate (Fantagraphics, 1995, ISBN 1-56097-175-4) — samler Hate #11–#15
Buddy Go Home: "Hate" Collection Volume IV (Fantagraphics, 1998, ISBN 1-56097-276-9) — samler Hate #16–#20
Buddy's Got Three Moms: "Hate" Collection Volume V (Fantagraphics, 1999, ISBN 1-56097-335-8) — samler Hate #21–#25
Buddy Bites the Bullet (Fantagraphics, 2001, ISBN 1-56097-415-X) — samler Hate #26–#30
Buddy Does Seattle: The Complete Buddy Bradley Stories from "Hate" Comics, Vol. I, 1990-94) (Fantagraphics, 2005, ISBN 1-56097-623-3) — samler Hate #1-#15
Buddy Does Jersey (Fantagraphics, 2007, ISBN 1-56097-837-6) — samler Hate #16-#30
Apocalypse Nerd (Dark Horse, 2008, ISBN 1-59307-902-8)
Everyone is Stupid Except for Me (Fantagraphics, 2009, ISBN 1-60699-158-2) – samler striper fra Reason


=== Monografier ===
Irving, Chris: Comics Introspective Volume One: Peter Bagge (TwoMorrows Publishing, 2007). ISBN 1-893905-83-7


== Referanser ==


== Eksterne lenker ==
(en) Peter Bagge – kategori av bilder, video eller lyd på Commons 
(en) Peter Bagge på Internet Movie Database 
(en) Peter Bagge's comics for Reason magazine
(en) Comic Book Haters audio podcast #1
(en) Comic Book Haters audio podcast #2
(en) ifpthendirt handwritten interview
(en) TwoHandedMan.com
(en) Heater, Brian. Ink 19 (May 2005) Arkivert 26. mai 2011 hos Wayback Machine.
(en) Oslo Comics Expo om Peter Bagge